Narodna skupština
20160606

Pa mnogo je ovde tema otvoreno gospodine Mićunoviću, ja sad moram da se osvrnem na svaku od tih tema. Žao mi je, ali moram. Po službenoj dužnosti moram da kažem ono o čemu je sve ovde bilo reči. Sa druge strane, ovde se jedna stranka predstavlja da ima ekskluzivni monopol, da je srpska, nacionalna i rusofilska. A onda ovde imate Dveri, DSS itd, koji isto kažu – ne, ne, mi smo autentični Srbi. Mi smo autentični pravoslavci, mi smo autentični rusofili, i sad je mrtva trka između radikala, Dveri, DSS ko je veći Srbin, ko je veći patriota i ko je više za Rusiju. Za koga je Rusija? Pa ona je rekla. To je lepo obrazložila i gospođa Aleksandra Đurović, jedina stranka u ovom delu Evrope sa kojom Jedinstvena Rusija ima sporazum o saradnji, je SNS. Hvala vam gospodine Obradoviću što ste tako pristojni. Dakle, gospodin Sergej Železnjak, generalni sekretar Jedinstvene Rusije je, ne samo bio na završnom mitingu SNS, nego sa nama potpisao sporazum o saradnji. Doći će nam u posetu predsednik Ruske Vlade Dmitri Medvedev.